एक्टर ने सिक्योरिटी को रोका, शख्स को लगाया गले
Nandamuri Taraka Rama Rao; Junior NTR Fan Video Goes Viral हालही में जूनियर एनटीआर एक इवेंट में पहुंचे जहां उनके एक फैंस की दीवानगी देखने को मिली। इवेंट से जुड़ा एक वीडियो सोशल मीडिया पर सामने आया है जिसमें जूनियर एनटीआर अपने बॉडीगार्ड्स के साथ स्टेज से बाहर निकल रहे हैं।
जूनियर एनटीआर और रामचरण स्टारर फिल्म RRR ने 95वें एकेडमी अवॉर्ड की बेस्ट ओरिजिनल सॉन्ग कैटेगरी में पुरस्कार जीतकर ऐतिहासिक उपलब्धि हासिल की है। जिसके बाद फैंस की दीवानगी और बढ़ गई है। हाल ही में जूनियर एनटीआर एक इवेंट में पहुंचे जहां उनके फैंस की दीवानगी देखने को मिली। इवेंट से जुड़ा एक वीडियो सोशल मीडिया पर सामने आया है, जिसमें जूनियर एनटीआर अपने बॉडीगार्ड्स के साथ स्टेज से बाहर निकल रहे हैं। तभी एक फैन ने भागते हुए आता है और एक्टर को पीछे से पकड़ लेता है।
इस दौरान उनकी सिक्योरिटी के लोग उस शख्स को खींचने लगते हैं तभी एनटीआर अपने बॉडी गॉर्डस को रोकते हुए उसे प्यार से गले लगते हुए नजर आए। इस वीडियो के सामने आते ही सोशल मीडिया पर यूजर्स ने एनटीआर की जमकर तारीफ कर रहे हैं।
ऑस्कर जीतने के बाद फैंस ने किया जोरदार स्वागत
जूनियर एनटीआर लॉस एंजिल्स में ऑस्कर सेरेमनी अटेंड करने के बाद बुधवार को हैदराबाद वापस लौटे थे। उनका एक वीडियो भी सोशल मीडिया पर वायरल हुआ था, जिसमें देखा गया कि एयरपोर्ट पर फैंस ने उनका जोरदार स्वागत किया था। इस दौरान उन्होंने मीडिया से बातचीत भी की। एयरपोर्ट पर NTR मीडिया और फैंस के बीच घिरे नजर आए थे, लोग RRR, जूनियर NTR और रामचरण के पोस्टर लेकर सुपरस्टार का वेलकम कर रहे थे।
नाटू नाटू गाने को मिला ऑस्कर अवॉर्ड
फिल्म आरआरआर के गाने 'नाटू नाटू' को बेस्ट ऑरिजनल सॉन्ग कैटेगरी में 95वें ऑस्कर अवॉर्ड से सम्मानित किया गया है। ये पहला इंडियन गाना है, जो ऑस्कर के लिए नॉमिनेट हुआ और फिर अवॉर्ड भी मिला। इस गाने को एमएम कीरावानी ने कंपोज किया है और इसके लिरिक्स चंद्रबोस ने लिखे हैं। ये गाना देश में नहीं बल्कि पूरी दुनिया में छाया हुआ है। इस मूवी ने दुनियाभर में 1200 करोड़ रूपए से ज्यादा का कलेक्शन किया था।
